ביום אויב

בִּיּוּם אויב (או דימוי אויב) הוא כוח שתפקידו לדמות אויב במסגרת אימון או תרגיל צבאי. כוחות ביום האויב ידמו כוחות צבאיים או פרה־מילטריים הפועלים בעולם המציאותי תוך שימוש בתורת לחימה, טקטיקות, ארגון וציוד המאפיינים את הכוח אותו מדמים. צבאות שונים ברחבי העולם מפעילים יחידות ייעודייות לביום אויב, חלקם תוך ניסיון לשכפול מדויק של אויבים אמיתיים, כדי לספק חוויה מציאותית יותר להכשרת כוחות הצבא ולאמן את הכוחות באופן שידמה קרב בצורה המדויקת ביותר. ישראל: טייסת 115 של חיל האוויר הישראלי משמשת כטייסת ביום אויב אווירי שמטרתה לאמן את טייסות חיל האוויר האחרות וכן כוחות זרים ידידותיים. לטייסת גף קרקעי המדמה כוחות קרקעיים שונים ותרחישים שונים. יחידת "ביום אויב קורן" הפעילה מערכות נ"מ זרות לצורך אימוני חיל האוויר. לאחר מכן עברה ההפעלה לרפאל – מערכות לחימה מתקדמות. המרכז לאימונים באש – מפעיל במהלך תרגילי זרוע היבשה כוחות דימוי אויב על בסיס סגל המרכז, ואמצעי לחימה דמויי אויב. היחידה האדומה – יחידת ביום אויב של זרוע היבשה שהפכה מבצעית במהלך 2020. היחידה מבוססת על חיילות וצוות פיקוד מעורב. החיילות לובשות מדי ב' ייחודיים לדימוי אויב ודרגותיהן אדומות. חברות פרטיות כדוגמת אלטל המעסיקה עובדים לדימוי כוחות אויב ועושה שימוש ברכבי דימוי וכן באמצעים המדמים רק"מ, משגרי טילים, נ"ט. ארצות הברית (רשימה חלקית): רגימנט הפרשים ה־11, שבסיסו במרכז האימונים הלאומי בפורט ארווין, משמש כיחידת ביום אויב לאימוני צבא ארצות הברית וחיל הנחתים של ארצות הברית. הגדוד הראשון של רגימנט החי"ר ה־509, משמש כיחידת ביום אויב במרכז האימונים המשותף בפורט פולק הגדוד הראשון ברגימנט החי"ר הרביעי שבסיסו במרכז המוכנות הרב־לאומי המשותף בהוהנפלס שבגרמניה, משמש כיחידת ביום אויב לאימון כוחות פיקוד אירופה של ארצות הברית. טייסת ביום האויב ה־18 שבסיסה באלסקה ומפעילה מטוסי F-16 פייטינג פלקון טייסת ביום האויב ה־64 הפועלת מבסיס נליס ומפעילה מטוסי F-16 פייטינג פלקון טייסת ביום האויב ה־65 הפועלת מבסיס נליס הפעילה מטוסי F-15 איגל. הטייסת מתוכננת לעבור הסבה למטוסי F-35 לייטנינג II. טייסת ביום אויב 26 וטייסת ביום אויב 527 – טייסות ביום אויב בתחום החלל, העושות שימוש במשבשי GPS ולוויינים גאוסינכרונים טייסת חיל הנחתים VMFT-401 הפועלת ביומה ומפעילה מטוסי כפיר ונורת'רופ F-5 טופ גאן – חניכי בית הספר מבצעים אימוני טיסה מול מדריכי בית הספר המדמים אויב קבלנים פרטיים הפועלים עבור מחלקת ההגנה של ארצות הברית, למשל חברת AIR USA המפעילה בין השאר מטוסי מיג־29 הממלכה המאוחדת: טייסת חיל האוויר המלכותי ה־100 – מפעילה מטוסי BAE Systems Hawk טייסת הצי המלכותי 736 – מפעילה מטוסי BAE Systems Hawk יחידות ביום אויב עושות שימוש בכלי נשק מבוססי כדורי סרק, פיינטבול, מערכות מבוססות לייזר (כגון מיילס (אנ')), אמצעים פירוטכניים כגון רימוני עשן. לעיתים יעשה שימוש באמצעי לחימה אמיתיים בהם משתמש האויב, על בסיס נשק שנלקח שלל או הושג מבעלות ברית. במקרים אחרים נעשה שימוש במערכות הזרות לכוח המתאמן על מנת לדמות אויב, למשל שימוש אמריקאי במטוס הכפיר כדי לדמות מטוסים סובייטים, שימוש של צה"ל במדים מנומרים אמריקאיים על מנת לדמות כוחות גרילה. כוחות ביום האויב עושים שימוש במדים, הסוואה ומאפיינים חיצוניים אחרים המזכירים או זהים לאלו של האויב האמיתי. לעיתים יאמצו היחידות כינויים והווי הלקוח מעולם המושגים של הכוח אותו מדמים. מדיה וקבצים בנושא ביום אויב בוויקישיתוף רס"ן מעוז, רמ"ד דימוי אויב, מודיעין זרוע היבשה, ‏לא טוב היות הצבא לבדו אעשה לו עזר כנגדו, מערכות 478, 2018 מתאמנים באמ״ת – אימון מדמה מציאות, סרטו של יחידת הבט Opposing ForceTactics, מחלקת צבא ארצות הברית חנן גרינווד, מאות חיילים עם קלצ'ניקובים: כך נערך בימוי האויב בתרגיל הענק, באתר ישראל היום, 21 ביוני 2019 עופר מתן, חיזבאלוני ניסוי, באתר ynet, 20 ביוני 2019 כתב העת בין הקטבים של מרכז דדו לחשיבה צבאית בינתחומית : משחקי מלחמה, מס' 13, (אוקטובר 2017) דרגות ביום אויב בצה"ל [(https://fas.org/irp/doddir/army/ar350-2.pdf Opposing Force (OPFOR Program], מחלקת צבא ארצות הברית עם האדומים: הגף הקרקעי שמדמה אויב, אתר חיל האוויר דע את האויב, בטאון חיל האוויר איך מתלבשים, חושבים ופועלים – כמו האויב?, אתר צה"ל 21 ביוני 2019 גל רביבו, מערכת אתר צה"ל, ה"אויבות" החדשות של לוחמי צה"ל יוצאות לדרך, באתר צה"ל, 27 בדצמבר 2020 החיילות האדומות הראשונות של צה"ל עולות על מדים, אתר צה"ל, 4 במאי 2020 הדמיית אויב, אתר חברת אלטל The Importance of a Strong Opposing Force, אתר מחלקת ההגנה של ארצות הברית, פברואר 2020 Air Force to reactivate aggressor squadron for F-35 training, אתר חיל האוויר האמריקאי, 9 במאי 2019 אמיר בוחבוט, לחדור אל המוח של האויב: הצצה לטייסת האדומה של חיל האוויר, 9 ביוני 2019